text: Politi efterforsker hjemmeside med Vejle-kvinder
  12 januar 2016 kl. 14.31
  Hjemmesiden Rate and Chill er ved at blive undersøgt af politiet, efter siden er blevet politianmeldt. 
  Hjemmesiden Rate and Chill, hvor kvinder bliver vurderet på baggrund af deres udseende og stemt op og ned af en rangliste, er blevet politianmeldt, efter flere Vejle-kvinder er havnet på siden uden deres samtykke. Det bekræfter lederen af lokalpolitiet i Vejle, Frede Nissen overfor TV SYD.
  - Vi er i gang med at undersøge sagen og efterforske sagen nærmere, siger Frede Nissen til TV SYD.
  Frede Nissen forventer, at resultatet af efterforskningen kommer senere på denne uge eller først i næste uge.
  